Diari Oficial de la Generalitat Valenciana


Sumari del DOGV 5451, del 15-02-2007 (2007/1895)

ORDE de 15 de gener de 2007, de la Conselleria de Cultura, Educació i Esport, per la qual es convoca concurs públic per a la concessió de beques de formació per a titulats en Formació Professional del Mòdul III, de Biblioteconomia, Arxivística i Documentació, en centres i servicis d'arxiu de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5451

Data del DOGV
:   15-02-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/1895


Data del document
:   15-01-2007

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * professió de la informació
    * suport econòmic
    * ajuda pública
    * ensenyament professional
    * assignació per estudis

El tractament del fons referent al patrimoni documental, així com els servicis prestats al públic pels arxius que conserven eixos tipus de fons requerix, a més de coneixements tècnics especialitzats, una pràctica que només es pot adquirir per mitjà del coneixement de les activitats que es realitzen en estos centres, les quals ajuden a completar la formació del personal tècnic.
Fent ús de les facultats que em conferix l'article 35 de la Llei de la Generalitat 5/1983, de 30 de desembre, de Govern Valencià,
ORDENE
Primer
Convocar concurs públic per a la concessió de beques de formació per a titulats en Formació Professional del Mòdul III, de Biblioteconomia, Arxivística i Documentació, en centres i servicis d'arxiu de la Generalitat, les quals es repartixen de la forma següent:
Centres en la ciutat de Castelló, una beca
Centres en la ciutat de València, tres beques
Centres en la ciutat d'Alacant, una beca
Centres en la ciutat d'Orihuela: una beca
Així mateix s'aproven les bases per què es regix esta convocatòria (annex I), els models de sol·licitud per a les mencionades beques (annex II), la fitxa de manteniment de tercers (annex III) i la cessió de drets de propietat intel·lectual (annex IV).
Segon
Les beques es concediran a càrrec de l'aplicació pressupostària 49.11.03.664.15.7, línia codi comptable T5571000 per un import màxim de 38.666,68. euros, de conformitat amb el que disposa la Llei 11/2006, de 27 de desembre, de Pressupostos de la Generalitat per a l'exercici 2007 (DOCV de 29 de desembre de 2006).
DISPOSICIONS FINALS
Primera
Es delega en la directora general d'Arxius i Innovació Tecnològica la facultat de resoldre la concessió d'estes beques i se l'autoritza perquè, en l'àmbit de les seues competències, adopte les mesures necessàries per al desenvolupament i aplicació d'esta orde.
Segona
La present orde produirà efectes el mateix dia de la seua publicació en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació: a) El recurs de reposició s'ha d'interposar davant del conseller de Cultura, Educació i Esport en el termini d'un mes a comptar de l'endemà de la publicació. b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.
València, 15 de gener de 2007
El conseller de Cultura, Educació i Esport
ALEJANDRO FONT DE MORA TURÓN
ANNEX I
Bases per què es convoca concurs públic per a la concessió de beques de formació per a titulats en Formació Professional del Mòdul III, de Biblioteconomia, Arxivística i Documentació, en centres i servicis d'arxiu de la Generalitat.
Primera: objecte
L'objecte d'esta convocatòria és la concessió de beques de formació per a titulats en Formació Professional del Mòdul III, de Biblioteconomia, Arxivística i Documentació, en centres i servicis d'arxiu de la Generalitat.
Segona: duració, dotació i característiques generals.
La duració de cada una de les beques serà de sis mesos i mig, i el seu import serà de 6.444,44. euros, pagadors en pagaments bimestrals.
Estes beques són incompatibles amb altres que es puguen concedir per a la mateixa o semblant activitat i amb qualsevol tipus de relació laboral que supere les 15 hores de treball setmanal.
Cada aspirant únicament podrà triar una seu. En l'adjudicació de les beques de cada seu i en la configuració de la llista d'espera corresponent es tindran en compte únicament els aspirants que hagen optat per esta, amb una excepció: en cas de produir-se més renúncies que els components que queden encara en una llista de reserva, es podrà consultar els aspirants que figuren en la llista d'una altra província si volen acceptar la beca com a suplents.
Tercera: requisits.
Les beques objecte d'esta convocatòria s'adjudicaran per mitjà de concurs entre els diversos aspirants, que reunisquen els següents requisits i els acrediten documentalment:
a) Ser nacional d'un estat membre de la Unió Europea i tindre veïnatge administratiu en qualsevol municipi de la Comunitat Valenciana.
b) Ser titulat en el Mòdul III de Formació Professional, de Biblioteconomia, Arxivística i Documentació, i haver obtingut la titulació en els set últims cursos acadèmics (del curs 1999/2000 al curs 2005/2006), o bé en alguna convocatòria extraordinària del curs 2006/2007, però sempre que haja finalitzat abans d'acabar el termini de presentació de sol·licituds.
c) No podran obtindre la condició de beneficiaris aquells sol·licitants que incórreguen en algun dels supòsits previstos en l'article 13.2 de la Llei 38/2003, de 17 de novembre, General de Subvencions.
d) No podran obtindre la condició de beneficiaris aquells sol·licitants que no es troben, a la finalització del termini de presentació de la sol·licitud, al corrent de les obligacions tributàries i amb la Seguretat Social.
Quarta: presentació de sol·licituds.
1. Les sol·licituds s'hauran de dirigir a la Conselleria de Cultura, Educació i Esport, Direcció General d'Arxius i Innovació Tecnològica, i es podran presentar en el Registre General de la Conselleria de Cultura, Educació i Esport; en el Registre de les direccions territorials de Cultura, Educació i Esport d'Alacant, Castelló o València; o per qualsevol dels mitjans previstos en l'article 38.4 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.
En el cas que la documentació es presente en un registre diferent del Registre General de la Conselleria de Cultura, Educació i Esport, es recomana al sol·licitant remetre un avís a l'òrgan gestor de la convocatòria, la Direcció General d'Arxius i Innovació Tecnològica, per fax (18.037.17.78) o per correu electrònic (ruv@uxu.pj), indicant el número i la data d'entrada al registre.
2. El termini de presentació de sol·licituds serà de vint dies hàbils, comptats a partir de l'endemà del dia de publicació de la present convocatòria en el Diari Oficial de la Comunitat Valenciana.
3. Les sol·licituds s'hauran d'acompanyar de la documentació següent:
a) Certificat acadèmic personal que acredite haver aconseguit la titulació corresponent i on consten les qualificacions obtingudes i el nombre de convocatòries per assignatura, així com la nota mitjana ponderada de les assignatures cursades.
b) Curriculum vitae.
c) Certificat d'empadronament.
d) Tota la documentació que es jutge pertinent adjuntar com a mèrit personal. En cas de treballs realitzats o publicats, se n'haurà d'adjuntar una còpia.
e) Fotocòpia del document nacional d'identitat o passaport.
f) L'imprés d'alta de tercers, que apareix com a annex III de la present orde, degudament omplit.
g) Acreditació de trobar-se al dia en el compliment de les seues obligacions tributàries i davant de la seguretat social, segons disposa l'art. 22 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.
4. Tota la documentació s'haurà de presentar en documents originals o en fotocòpies degudament compulsades. La documentació que no complisca estos requisits no serà tinguda en compte a l'hora de baremar l'expedient personal del sol·licitant.
5. Si la sol·licitud no reunix els requisits i documents que s'assenyalen en esta base es requerirà l'interessat perquè, en un termini de deu dies, esmene la falta o acompanye els documents preceptius, amb indicació que, si no ho fa, es tindrà en compte a l'hora de dictar la resolució i es considerarà que desistix de la sol·licitud, d'acord amb l'article 71.1 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.
Quinta: valoració de mèrits i resolució.
Per a la valoració dels mèrits dels sol·licitants es constituïx una comissió de valoració integrada per:
Presidenta:
- la cap del Servici d'Arxius.
Vocals:
- el director de l'Arxiu de la Generalitat.
- dos tècnics d'Organització del Servici d'Informàtica i Tècniques de Gestió nomenats per la cap del servici.
Secretari amb veu i vot:
- el cap de la Secció d'Arxius.
a) La comissió de valoració elaborarà la seua proposta en el termini de 65 dies hàbils, comptats a partir de l'endemà del dia que finalitze el termini de presentació d'instàncies, i disposarà de facultats per a realitzar per mitjà dels seus membres totes les comprovacions que estime necessàries per a la qualificació dels mèrits adduïts, així com la realització de prova pràctica o entrevista, si ho estima oportú.
b) Una vegada finalitzada la valoració dels expedients de cada un dels aspirants, la comissió de valoració elevarà la corresponent proposta a la directora general d'Arxius i Innovació Tecnològica, la qual resoldrà l'adjudicació de les beques. La resolució es publicarà en el Diari Oficial de la Comunitat Valenciana. Així mateix, la comissió de valoració podrà formular una proposta en el sentit que siguen declarades desertes les beques si, segons el seu criteri, no hi haguera concursants amb mèrits suficients per a l'adjudicació.
c) Si en el termini de quatre mesos des que tinga efectes la present orde no s'haguera dictat una resolució per part de l'òrgan competent i realitzat la notificació corresponent, s'entendrà que les sol·licituds presentades pels interessats queden desestimades. L'òrgan competent per a l'ordenació i instrucció del procediment serà el Servici d'Arxius.
Sexta: baremació.
Les condicions de mèrit avaluables per la comissió de valoració, que hauran de presentar-se degudament justificades, i les puntuacions a atorgar són les següents:
a) Expedient acadèmic personal, de 0 a 10 punts.
b) Realització de cursets especialitzats que tinguen relació amb arxius, de 0 a 4 punts.
c) Altres mèrits relacionats amb la matèria objecte d'esta convocatòria que puguen al·legar-se, de 0 a 4 punts.
d) Altres titulacions que no constituïsquen requisit per a la concessió de la beca:
- Títol de Doctor, 2 punts.
- Títol de Llicenciat o equivalent, 1 punt.
- Diploma Universitari o equivalent, 0,5 punts.
Aquelles sol·licituds que no aconseguisquen un mínim de quatre punts en l'avaluació general, seran desestimades tant per a la concessió de les beques com per a ser tingudes en compte a l'elaborar les llistes d'espera.
Sèptima: obligacions del beneficiari.
Són obligacions del beneficiari:
a) Realitzar les activitats de formació que el personal tècnic del centre corresponent li encomane, raó per la qual haurà de romandre en els locals del centre o servici corresponent el temps estipulat per a la beca, la qual estarà en funció de la formació dels becaris i en cap cas substituirà els treballs ordinaris del centre o la seu.
b) Acreditar davant de la Conselleria de Cultura, Educació i Esport la realització de l'activitat o l'adopció del comportament, així com el compliment dels requisits i condicions que determinen la concessió o gaudi de l'ajuda. L'acreditació es realitzarà per mitjà d'un certificat del director del centre o del servici on s'haja disfrutat la beca i la presentació d'una memòria detallada de les activitats de formació realitzades pel becari. Esta memòria, que tindrà un mínim de 5 folis i un màxim de 10, s'haurà de presentar en el Servici d'Arxius en el termini de tres dies després de finalitzada la beca.
c) El sotmetiment a les actuacions de control financer que corresponen a la Intervenció General, en relació amb les beques concedides.
d) Comunicar en la Conselleria de Cultura, Educació i Esport l'obtenció d'altres beques per a la mateixa finalitat, procedents de qualsevol administracions o ens públics.
Octava: abonament de les beques.
Les beques s'abonaran fraccionadament cada dos mesos per mitjà de transferència bancària, amb justificació prèvia d'haver realitzat l'activitat que va motivar la seua concessió durant el període corresponent. Si el becari renuncia a la beca abans de la finalització d'esta, se li pagarà la part proporcional de la beca d'acord amb l'activitat realitzada.
El període mínim realitzat de beca que dóna dret a la meritació econòmica de la part proporcional de beca és d'un mes natural. Si el becari renuncia a la beca abans d'haver complit un període mínim de beca d'un mes natural, no tindrà dret a la meritació de la part proporcional de la beca realitzada. Les economies que puguen produir-se en estos casos, s'acumularan en la mateixa línia de beques, i se'n podran beneficiar els següents adjudicataris de la beca.
Novena: Propietat Intel·lectual.
Els beneficiaris es comprometen a cedir gratuïtament i per escrit els drets de reproducció, còpia, distribució, difusió i transformació, a nivell mundial, per un termini indefinit, en règim d'exclusivitat, a la Conselleria de Cultura, Educació i Esport els treballs realitzats durant el període de formació, incloent la memòria final, que quedaran en la Conselleria de Cultura, Educació i Esport, els quals no podran ser utilitzats pels autors sense la corresponent autorització.
El document de cessió s'ajustarà al model que figura com a annex IV i haurà de ser presentat pel beneficiari en el termini de deu dies des del moment d'atorgament de la beca.
Desena: modificació de la resolució.
Tota alteració de les condicions tingudes en compte per a la concessió de les beques podrà donar lloc a la modificació de la resolució de concessió.
Onzena: causes d'anul·lació.
Quedarà sense efecte la concessió de la beca, després de l'audiència a la persona interessada, quan no es realitzara l'activitat que va motivar la concessió, quan deixaren de reunir-se els requisits que es van exigir o quan s'incompliren, sense causa que ho justifique, les condicions establides en la present convocatòria. Quan siga per causes justificades es pagarà la part proporcional.
Dotzena: causes de retenció i reintegrament.
Quan en l'exercici de les funcions d'inspecció o control, es deduïsquen indicis de la incorrecta obtenció, gaudi o destinació de la beca, els agents encarregats de la seua realització podran acordar la retenció de les factures, documents equivalents o substitutius i qualsevol altre document relatiu a les operacions en què tals indicis es manifesten.
Serà procedent el reintegrament de les quantitats percebudes i l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament, en els casos previstos en els articles 36 i 37 de la Llei 38/2003, de 17 de novembre, General de Subvencions.
El control financer de les beques i les infraccions i sancions administratives que es deriven de les funcions de control es regularan d'acord amb les normes bàsiques previstes en els títols III i IV de la Llei 38/2003, de 17 de novembre, General de Subvencions.
Tretzena: caràcter de no vinculació.
La concessió i aprofitament de la beca no implicarà vinculació laboral o administrativa amb la Conselleria de Cultura, Educació i Esport, ni amb cap dels centres i servicis dependents de la Generalitat, ni suposa un compromís d'incorporació posterior a les plantilles de tals centres.